સાચું કહું તો એમાં દેખાય છે એના કરતાં ઘણો વધારે શારીરિક શ્રમ પડ્યો. એમાં પડદા પર જે ઍક્શન છે એમાંની ઘણીબધી મેં કરેલી છે. હવે એ બધું યાદ કરીને લાગે છે કે એક સફર હતી, જે ઘણા વખત પહેલાં પૂરી થઈ ગઈ છે. ફિલ્મનું નિર્માણ દોઢેક વર્ષ ચાલ્યું છે. એક જિમ્નૅસ્ટમાં હોવી જોઈએ એવી જ શારીરિક ચુસ્તતા અને મજબૂતી એ બધું જ મારામાં હોય એવું મેં નક્કી કર્યું હતું, કારણ કે મારો રોલ જિમ્નૅસ્ટનો છે. આ પ્રકારની ભૂમિકા હોવાથી જ મેં ફિલ્મ સાઇન કરી હતી અને હું મારા પર્ફોમન્સમાં જીવ રેડી દેવા માગતી હતી.